cyanic-selkie/wikianc huggingface dataset:
நிக்கோலாய் ஒஸ்திரோவ்ஸ்க்கி
வரலாறு
இவர் 1904-ம் ஆண்டு செப்டெம்பர் 29 ஆம் தேதி, உக்கிரேனில் உள்ள விலியா என்னும் ஊரில் ஒரு கூலித்தொழிலாளரான தந்தைக்கும், சமையற்காரரான தாய்க்கும் பிறந்தார். இவர் 32 வயது வரை மட்டுமே வாழ்ந்தவர். தனது 13 ஆவது வயதிலேயே போல்செவிக் கட்சியில் சேர்ந்து இயங்கினார். போர் முனையில் படுகாயமுற்றதால் தன் வாழ்வின் கடைசி 12 ஆண்டுகளை பார்வையில்லாமல் கழித்துள்ளார். 1931-ல் வீரம் விளைந்தது (எப்படி எஃகு பதப்பட்டது) என்கிற நூலை எழுதி முடித்தார். இந்நாவலின் முதல் வாசகருமாகவும் இருந்து, அவருக்கு கடைசிவரை ஆதரவும் தந்தவர் புகழ்பெற்ற எழுத்தாளர் மாக்சிம் கார்கி ஆவார். இதன் பின்னர் ஆசிரியர் உக்குரேன்-சோவியத்து ஒன்றியத்துகிடையே நடந்த போரின் அடிப்படையில் புயலின் மூலம் தோன்றியவர்கள் (Рождённые бурей (ஒலிப்பு: (உ)ரோழ்தொன்யி பு'ரே (Rozhdonnyye burey) ) எனும் நூலை எழுதத் தொடங்கினார். ஆனால் அந்நூலை எழுதி முடிக்கும் முன்பே இறந்துவிட்டார்.
”இந்நாவலை எழுதி முடித்ததும், என்னைச் சுற்றிவளைத்திருந்த இரும்பு வளையமொன்றிலிருந்து விடுபட்ட உணர்வு பெற்றேன். அசைய முடியாமை என்ற துன்பத்தை வென்றேன். மறுபடியும் போர்வீரர்களில் ஒருவனாக மாறிவிட்டேன்.” என எப்படி எஃகு பதப்பட்டது நூலை முடித்தவுடன் நிக்கொலாய் ஒஸ்திரோவ்ஸ்க்கி கூறியுள்ளார்.
உருசியாவின் மாசுகோ நகரின், முக்கிய வீதிகளில் ஒன்றான கோர்க்கி வீதியில் அவர் வாழ்ந்த 14-ம் எண் வீடு அருங்காட்சியகமாக மாற்றப்பட்டுள்ளது. அதில் எப்படி எஃகு பதப்பட்டது நூலின் பன்னாட்டுப் பதிப்புகளும் சேகரித்து காட்சிக்கு வைக்கப்பட்டுள்ளன.
குறிப்புகள்
பகுப்பு:சோவியத் எழுத்தாளர்கள்  பகுப்பு:1904 பிறப்புகள் பகுப்பு:1936 இறப்புகள்
ஆனந்த்
ஆனந்த் (பி. 1951) ஒரு தமிழ்க் கவிஞர் மற்றும் எழுத்தாளர். சென்னையை வசிப்பிடமாகக் கொண்டவர். கவிதை, நாவல், சிறுகதை, கவிதை குறித்த கட்டுரைகள் ஆகியவற்றில் குறிப்பிடத்தக்க பங்காற்றியுள்ளார். தொழிலாளர் வருங்கால வைப்பு நிதித் துறையில் பணி புரிந்தார். தற்போது மனநல ஆலோசகராகவும் மனிதவள மேம்பாட்டுப் பயிற்சியாளராகவும் உள்ளார். இவரது நூல்கள் வருமாறு:
குறுநாவல்கள்
நாவல்
சுற்றுவழிப்பாதை - ஜனவரி 2020-ல் வெளியிடப்பட்டது. காலச்சுவடு வெளியீடு
மொழிபெயர்ப்பு நூல்கள்
1. ‘க’ - ராபர்ட்டோ கலாஸ்ஸோ(இத்தாலிய மூலம்) 2. அறியப்பாடாத தீவின் கதை - ஜோஸே ஸாரமாகோ(போர்ச்சுகீஸிய மூலம்) 3. மிஸ்டர் ஜூல்ஸுடன் ஒரு நாள் - டயான் ப்ரோகோவன்(பெல்ஜிய மூலம்)
பகுப்பு:தமிழ்க் கவிஞர்கள் பகுப்பு:சென்னை எழுத்தாளர்கள் பகுப்பு:1951 பிறப்புகள்
விலங்குலகம்
உயிரினங்களின் வகைப்பாடு
ஸ்வீடன் நாட்டைச் சார்ந்த அறிஞர் கரோலஸ் லின்னேயஸ் (1707-1778) வகைப்பாட்டியலின் தந்தை எனப்படுகிறார். அவர் தனது இயற்கையின் அமைப்பு (Systema Naturae) என்கின்ற நூலில் உயிரினங்களை கீழ்க் கண்ட ஏழு படிநிலைகளாக வகைப்படுத்தியுள்ளார்.
முதுகு நாணற்றவை
விலங்குலகத்தில் உள்ள 9 தொகுதிகளில் தொகுதி 1 முதல் 8 வரை உள்ளவை முதுகு நாணற்றவை எனப்படும். ஏனெனில் இவ்வவை விலங்குகளில் உட்புற முதுகெலும்புத் தொடர் காணப்படுவதில்லை.
ஆகத்து 14
வெளி இணைப்புகள்
பகுப்பு:ஆகத்து பகுப்பு:ஆண்டின் நாட்கள்
ஹெர்பர்ட்
ஹெர்பர்ட், ஹெர்பெர்ட் என்ற பெயரில் உள்ள கட்டுரைகள்:
மு. க. சு. சிவகுமாரன்
'''கலாநிதி மு. க. சிவகுமாரன்''' (குரும்பசிட்டி, இலங்கை) ஜேர்மனிய, ஈழத்து எழுத்தாளர். ஓவியர். நுண்கலைப்பட்டதாரி. வெற்றிமணி இதழின் ஆசிரியர். இவர் கண்ணா என்ற புனைபெயரில் ஓவியங்களையும், நிலாமகள் என்ற புனைபெயரில் கவிதைகளையும் வடித்துள்ளார்.
இவர் தனது பதினோராவது வயதிலேயே குரும்பசிட்டி சன்மார்க்க இளைஞர் சங்கத்தில் தன்னை இணைத்துக் கொண்டவர். மகாஜனக்கல்லூரியின் பழைய மாணவர். சன்மார்க்க தீபம் என்ற கையெழுத்துப் பத்திரிகையை மூன்று மாதங்களுக்கு ஒரு முறை எழுதி வெளியிட்டவர். இவர் தற்போது ஜேர்மனயில் வாழும் வேளையிலும் வெற்றிமணி வெளியீடாக பல நூல்களை வெளியிட்டுள்ளார். தனது சொந்தப்படைப்புகள், வெற்றிமணியில் வெளிவந்த ஆக்கங்களின் தொகுப்புகள், மற்றையவர்களின் படைப்புகள் என 15க்கும் மேற்பட்ட பல்வேறு தொகுதிகள் வெற்றிமணி வெளியீடாக வெளிவந்துள்ளன.
வெற்றிமணி வெளியீடுகள்
பகுப்பு:ஈழத்து எழுத்தாளர்கள் பகுப்பு:ஈழத்து ஓவியர்கள் பகுப்பு:யேர்மனியத் தமிழ் எழுத்தாளர்கள்
ராகுல் சர்மா (1986 பிறப்பு)
ராகுல் சர்மா (Rahul Sharma (born 20 July 1987 என்பவர் இந்தியத் துடுப்பாட்ட அணியின் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய சர்வதேச போட்டிகளில் விளையாடி வருகிறார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி வருகிறார். மேலும் இவர் 2006 ஆம் ஆண்டில் முதல் தரத் துடுப்பாட்டப் போட்டிகளிலும், 2010 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2011 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 22 முதல் தரத் துடுப்பாட்டப் போட்டிகளில் விளையாடி 538 ஓட்டங்களையும், 35 பட்டியல் அ துடுப்பாட்டப் போட்டிகளில் விளையாடி 126 ஓட்டங்களையும் ,4 ஒருநாள் துடுப்பாட்டப் போட்டிகளில் விளையாடி 1 ஓட்டங்களையும் 2 பன்னாட்டு இருபது20 துடுப்பாட்டப் போட்டிகளில் விளையாடி 3 இலக்குகளையும் கைப்பற்றியுள்ளார்.துவக்கத்தில் வேகப் பந்து வீச்சாளராக இருந்த இவர் பின் சுழற்பந்து வீச்சாளரானார்.
முதல் தரத் துடுப்பாட்டம்
இவர் 2006 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.டிசம்பர் 25 ஜலாவர் துடுப்பாட்ட அரங்கத்தில் ராஜஸ்தான் துடுப்பாட்ட அணிக்கு எதிரான போட்டியில் இவர் பஞ்சாப் துடுப்பாட்ட அணி சார்பாக முதல் தரத் துடுப்பாட்டப் போட்டிகளில் அறிமுகமானார்.பின் 2014 ஆம் ஆண்டில் தன்பத் துடுப்பாட்ட அரங்கத்தில் சார்கண்ட் மாநிலத் துடுப்பாட்ட அணிக்கு எதிரான போட்டியில் இவர் பஞ்சாப் துடுப்பாட்ட அணி சார்பாக விளையாடினார்.
பட்டியல் அ
2010 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். பெப்ரவரி 10 ரோடக் துடுப்பாட்ட அரங்கத்தில் அரியானா துடுப்பாட்ட அணிக்கு எதிரான போட்டியில் இவர் பஞ்சாப் அணி சார்பாக பட்டியல் அ துடுப்பாட்டப் போட்டிகளில் அறிமுகமானார்.பின் 2013 ஆம் ஆண்டில் செப்டமபர் 15 பெங்களூர் துடுப்பாட்ட அரங்கத்தில் மேற்கிந்தியத் தீவுகள் அ  அணிக்கு எதிரான பட்டியல் அ போட்டியில் இவர் இந்திய அ அணி சார்பாக விளையாடினார்.
இருபது20
2009 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார்.அக்டோபர் 20 தில்லி துடுப்பாட்ட அரங்கத்தில் அரியானா துடுப்பாட்ட அணிக்கு எதிரான போட்டியில் இவர் பஞ்சாப் அணி சார்பாக இருபது20 துடுப்பாட்டப் போட்டிகளில் அறிமுகமானார்.பின் 2014 ஆம் ஆண்டில் மே 3 தில்லி துடுப்பாட்ட அரங்கத்தில் டெல்லி டேர்டெவில்ஸ் துடுப்பாட்ட அணிக்கு எதிரான இருபது20 போட்டியில் இவர் ராஜஸ்தான் ராயல்ஸ் துடுப்பாட்ட அணி சார்பாக விளையாடினார்.
சர்வதேச போட்டிகள்
2011 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். டிசம்பர் 8 இந்தூர் துடுப்பாட்ட அரங்கத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியில் மேற்கிந்தியத் தீவுகள் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். பின் 2012 ஆம் ஆண்டில் சூலை 28 கொழும்பு துடுப்பாட்ட அரங்கத்தில் இலங்கைத் துடுப்பாட்ட அணிக்கு எதிரான ஒருநாள் போட்டியில் இவர் இந்தியத் துடுப்பாட்ட அணி சார்பாக இறுதியாக விளையாடினார்.
2012 ஆம் ஆண்டில் இவர் பன்னாட்டு இருபது20 துடுப்பாட்டப் போட்டிகளில் அறிமுகமானார்.பெப்ரவரி 1, சிட்னி துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிரான போட்டியில் இவர் இந்திய அணி சார்பாக பன்னாட்டு இருபது20 துடுப்பாட்டப் போட்டிகளில் அறிமுகமானார்.பின் 2012 ஆம் ஆண்டில் பெப்ரவ்ரி 3 மெல்போர்ன் துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் இந்தியத் துடுப்பாட்ட அணி சார்பாக இறுதியாக விளையாடினார்.
குறிப்புகள்
பகுப்பு:வாழும் நபர்கள் பகுப்பு:1986 பிறப்புகள் பகுப்பு:இந்தியத் துடுப்பாட்டக்காரர்கள்
மாண்டியா பல்கலைக்கழகம்
மாண்டியா பல்கலைக்கழகம் (Mandya University) இந்தியாவின் கர்நாடகாவில் உள்ள மாண்டியாவில் அமைந்துள்ள பொதுப் பல்கலைக்கழகம் ஆகும்.
வரலாறு
கிராமப்புற மக்களுக்கு உயர்கல்வியை வழங்குவதற்கான பரந்த பார்வையுடன், 1948ஆம் ஆண்டு மாண்டியாவில் ஒரு இடைநிலைக் கல்லூரியாக அரசுக் கல்லூரி தொடங்கப்பட்டது. இக்கல்லூரி 1990-1991ஆம் ஆண்டில் மைசூர் பல்கலைக்கழகத்தில் நிரந்தர இணைப்பு பெற்றது. இக்கல்லூரியினை மேம்படுத்தப் பொதுமக்கள் பங்களிப்புகள் மற்றும் நன்கொடைகள் மைசூர்-பெங்களூரு பிரதான சாலையில் நகரின் மேற்கு முனையில், 31.8 ஏக்கர் நிலம் பெறப்பட்டது. 1952ஆம் ஆண்டு ஜெயச்சாமராஜேந்திர உடையாரால் கட்டிடத்திற்கான அடிக்கல் நாட்டப்பட்டது. அரசாங்கத்தின் பொதுக் கொள்கையின்படி 1961ஆம் ஆண்டு கர்நாடகாவில் கல்லூரிக் கல்வியின் நிர்வாகக் கட்டுப்பாட்டின் கீழ் இக் கல்லூரி வந்தது. 1963ஆம் ஆண்டில், கல்லூரி பட்டப் படிப்புகளை உள்ளடக்கியதாகத் தரம் உயர்த்தப்பட்டது.
இக்கல்லூரி 1992ஆம் ஆண்டில் பல்கலைக்கழக மானியக் குழுவின் 2எப் மற்றும் 12பி தகுதியினைப் பெற்று, 2005-06 ஆம் ஆண்டில் தன்னாட்சி பெற்ற கல்லூரியாகத் தரம் உயர்ந்தது. 2005-ல் பெங்களூருவில் உள்ள தேசிய தரச்சான்று அவையின் "பி+" தரத்துடன் தரத்தினையும் 2010ஆம் ஆண்டில் 3.11 மொத்த தரப்புள்ளியுடன் "ஏ" தரத்தினைப் பெற்றது. மீண்டும் இந்நிறுவனம் 2016ஆம் ஆண்டில் 3.22 மொத்த தரப்புள்ளிகளுடன் “ஏ” தர  அங்கீகாரம் பெற்றுள்ளது (3வது சுழற்சி).
2019ஆம் ஆண்டு மாண்டியா பல்கலைக்கழகமாக மாண்டியா அரசுக் கல்லூரி அங்கீகாரம் பெற்றது. வளர்ச்சி காரணிக்காக மாண்டியா பல்கலைக்கழகத்தை மேம்படுத்துவதற்காகச் சிறப்பு அதிகாரி முனைவர் எம். எசு. மகாதேவ நாயக்கை அரசு நியமித்தது.
மேற்கோள்கள்
<references group="" responsive="1">
பகுப்பு:கர்நாடகப் பல்கலைக்கழகங்கள்
பௌலைன்
பௌலைன் (Bowline) என்பது கயிற்று முனையில் நிலைத்த தடம் ஒன்றை உருவாக்குவதற்கான பழங்காலத்தைச் சேர்ந்த ஆனால் எளிமையான ஒரு முடிச்சு ஆகும். இது இலகுவாகப் போடத்தக்கதும், அவிழ்க்கத்தக்கதுமாக இருப்பதுடன் கயிற்றின் வலிமையை அதிகம் குறைக்காத தன்மையும் கொண்டது. இதன் முக்கியமான குறைபாடு சுமை தாங்காதபோது முடிச்சு தளர்வடையும் போக்கு ஆகும். இதனைத் தடுப்பதற்காக யோசமைட் பௌலைன் முடிச்சு உருவாக்கப்பட்டுள்ளது.
நெசவாளர் முடிச்சும் இந்த முடிச்சும் அமைப்பு அடிப்படையில் ஒத்தவை, ஆனால் பௌலைன் கயிற்றின் முனையில் தடத்துடன் இருக்கும், நெசவாளர் முடிச்சு இரண்டு கயிறுகளைத் தொடுக்கப் பயன்படுகின்றது. நெசவாளர் முடிச்சு, கராம்பு முடிச்சு என்பவற்றுடன் பௌலைன் முடிச்சும் மிகவும் இன்றியமையாத முடிச்சாகக் கருதப்படுகின்றது.
பயன்பாடு
கயிறுகளின் முனையில் தற்காலிகமாகத் தடமொன்றை விரைவாக உருவாக்குவதற்காகவே முக்கியமாகப் பயன்படுகின்றது. இது பொதுவாகச் சிறிய பாய்மரக் கப்பல்களில் பயன்படுகின்றது. பௌலைன் முடிச்சோடு கூடிய கயிறு அதன் 65% வலிமையைத் தக்கவைத்துக் கொள்கிறது.
வெளியிணைப்புக்கள்
பகுப்பு:முடிச்சுகள்
அருச்சுனயானர்கள்
அருச்சுனயானர்கள் (Arjunayana, Arjunavana, Arjunavayana)  சுங்கப் பேரரசின் காலத்தில், இந்தியத் துணைக்கண்டத்தின் பண்டைய பஞ்சாப்  பகுதி அல்லது வடமேற்கு இராஜஸ்தான் பகுதியில் கி மு 185 - 73 காலத்தில் வாழ்ந்த பண்டைய குடியரசு அரசியல் முறையில் வாழ்ந்த மக்கள் ஆவார்.
கி பி 335 – 380 காலத்திய சமுத்திரகுப்தரின் அலகாபாத் கல்வெட்டுகளில், குப்தப் பேரரசின் மேற்கு எல்லை ஓரத்தில் குடியரசு தத்துவத்துடன் தன்னாட்சியுடன் வாழ்ந்த அருச்சுனயான மக்கள் குறித்தான செய்திகள் உள்ளது.
கி பி ஆறாம் நூற்றாண்டில் வாழ்ந்த வராகமிகிரர் எழுதிய பிரகத் சம்ஹிதை நூலில் அருச்சுனாய மக்கள் குறித்தான செய்திகள் உள்ளது.
சந்தாபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
நூற்றெட்டுத் திருப்பதிக் கோவை
நூற்றெட்டுத் திருப்பதிக் கோவை என்னும் நூல் 10 ஆம் நூற்றாண்டில் வாழ்ந்த வங்கிபுரத்தாய்ச்சி என்னும் பெண்புலவரால் இயற்றப்பட்ட வைணவ நூல். இது கோவை என்னும் சிற்றிலக்கியம் அன்று. 108 வைணவத் திருத்தலங்களைக் கோவைப்படுத்திப் பாடப்பட்ட நூல். இது நீண்ட கலிப்பாவால் ஆன நூல். ஆழ்வார்களின் பெயர்களும் இதில் தொகுக்கப்பட்டுள்ளன.
அடிக்குறிப்பு
பகுப்பு:10 ஆம் நூற்றாண்டுத் தமிழ் நூல்கள்
சந்தாபுரம் ஊராட்சி
சான்றுகள்
பகுப்பு:காவேரிப்பட்டணம் ஊராட்சி ஒன்றிய ஊராட்சிகள்‎ பகுப்பு:த. இ. க. ஊராட்சித் திட்டம்
பயன்பாட்டு கனிம வேதியியல் விருது
பயன்பாட்டு கனிம வேதியியல் விருது (Applied Inorganic Chemistry Award) தொழில் துறையுடன் தொடர்பு கொண்ட வேதியியலின் எந்தவொரு கிளையின் வளர்ச்சிக்காகவும் சிறப்பான பங்களிப்பு அளித்தவர்களுக்காக வழங்கப்படுகிறது. 2008 ஆம் ஆண்டில் இவ்விருது நிறுவப்பட்டது. ஐக்கிய இராச்சியத்தை தளமாகக் கொண்டு செயல்படும் இராயல் வேதியியல் கழகத்தின் டால்டன் பிரிவு இரண்டாண்டுகளுக்கு ஒருமுறை பயன்பாட்டு கனிம வேதியியல் விருதை வழங்கி வருகிறது. இவ்விருதைப் பெறும் அறிஞர் இங்கிலாந்தில் ஒரு விரிவுரை நிகழ்த்துவதற்கான சுற்றுப்பயணமும், £ 2000 பணமுடிப்பும் ஒரு பதக்கமும் பரிசாக வழங்கப்படுகின்றன.
மேற்கோள்கள்
பகுப்பு:கனிம வேதியியல் பகுப்பு:வேதியியல் விருதுகள்
தசாவதாரம் (இந்து சமயம்)
தசாவதாரம் என்பது இந்து சமயக் கடவுள் விஷ்ணுவின் பத்து அவதாரங்களைக் குறிப்பதாகும். இறைவன் பூமியில் பிறப்பெடுப்பதை அவதாரம் என்று இந்துகள் குறிப்பிடுகின்றார்கள். வைணவ சமயத்தின் முழுபெரும் கடவுளான விஷ்ணு உலகில் அதர்மம் ஓங்குகின்ற போது, பக்தர்களை காக்கவும், தர்மத்தினை நிலை நாட்டவும், அரக்கர்களை அழிக்கவும் அவதாரம் எடுப்பதாக வைணவர்கள் நம்புகின்றார்கள். அவ்வாறு பெருமாள் எடுத்த அவதாரங்களில் பத்து அவதாரங்கள் தச அவதாரங்கள் என்று வழங்கப்படுகின்றன. தசம் என்றால் பத்து என்று பொருள். மோகினி, வெங்கடாஜலபதி, ஹயக்ரீவர் என இந்த தசவதாரப் பட்டியலில் இடம் பெறாத பெருமாளின் அவதாரங்களும் உள்ளன.
தசாவதாரங்கள்
உலகில் அதர்மம் தலையெடுக்கும்போது விஷ்ணு உலகில் அவதரித்து உலகைக் காப்பதாக வைணவர்கள் கருதுகின்றனர். விஷ்ணுவின் பத்து அவதாரங்களாக கூறப்படுபவை பின்வருவன:
thumb|750px|center|[[பத்து அவதாரங்கள்]]
1. மச்ச அவதாரம்
முதன்மைக் கட்டுரை: மச்ச அவதாரம்
மச்ச அவதாரம் விஷ்ணுவின் முதல் அவதாரமாகும். மச்சம் என்ற சமஸ்கிருத சொல், தமிழ்  மொழியில் மீன் எனப் பொருள் தரும். இந்த அவதாரத்தில், விஷ்ணு நான்கு கைகளுடன், உடலின் மேற்பாகம் தேவ ரூபமாகவும், கீழ்ப்பாகம் மீனின் உருவாகவும் கொண்டவராகத் தோன்றினார் என்று மச்ச புராணம் கூறுகிறது.
2. கூர்ம அவதாரம்
முதன்மைக் கட்டுரை: கூர்ம அவதாரம்
கூர்ம அவதாரம் வைணவ சமய நம்பிக்கையின் படி, விஷ்ணு எடுத்த இரண்டாம் அவதாரம் ஆகும். இதில் இவர் ஆமை அவதாரம் எடுத்தார். இது சத்திய யுகத்தில் நடந்ததென்பது தொன்னம்பிக்கை (ஐதிகம்).
3. வராக அவதாரம்
முதன்மைக் கட்டுரை: வராக அவதாரம்
வராக அவதாரம் விஷ்ணுவின் மூன்றாம் அவதாரம் ஆகும். இதில் இவர் பன்றி அவதாரம் எடுத்தார். பூமியைக் கைப்பற்றிக் கடலுக்கடியில் எடுத்துச் சென்ற ஹிரண்யாக்ஷன் என்ற அசுரனுடன், வராக அவதாரத்தில், விஷ்ணு ஆயிரம் ஆண்டுகள் போர்செய்து வென்றார் என்பது ஐதிகம்..
4. நரசிம்ம அவதாரம்
முதன்மைக் கட்டுரை: நரசிம்ம அவதாரம்
நரசிம்ம அவதாரம் விஷ்ணுவின் நான்காம் அவதாரம் ஆகும். இதில் இவர் சிங்கத்தின் தலையையும், மனித உடலையும் கொண்ட நர-சிம்ம அவதாரம் எடுத்தார். நரசிம்மரின் உருவம் சிங்க முகத்துடனும், நகங்களோடும், மனித உடம்போடும் தோற்றமளிக்கிறது. பல வைஷ்ணவர்கள் பலர் நரசிம்மரை முதன்மைக் கடவுளாக வழிபடுகின்றனர். தனது பக்தர்களைத் தக்க தருணத்தில் வந்து காக்கும் கடவுளாக இவர் கருதப்படுகிறார்.
5. வாமன அவதாரம்
முதன்மைக் கட்டுரை: வாமன அவதாரம்
காசிபன், அதிதி ஆகியோருக்கு வாமன உருவில் பிறந்து, மாபலிச் சக்கரவர்த்தியை யாசித்து, தானம் கேட்டு, அவரை வதை செய்வது வாமன அவதாரம்.
6. பரசுராம அவதாரம்
முதன்மைக் கட்டுரை: பரசுராம அவதாரம்
ஜமத்கினி முனிவருக்கும், ரேணுகைக்கும் மகனாகப் பிறந்து, பிராமணர்களைக் காக்க மறுத்த க்ஷத்திரிய குலத்தைக் கூண்டோடு அழிக்க, சபதமேற்ற பரசுராம அவதாரம் இது.
7. பலராம அவதாரம்
முதன்மைக் கட்டுரை: பலராமர் அவதாரம்
8. இராம அவதாரம்
முதன்மைக் கட்டுரை: இராம அவதாரம்
9. கிருஷ்ண அவதாரம்
முதன்மைக் கட்டுரை: கிருஷ்ண அவதாரம்
10. கல்கி அவதாரம்
முதன்மைக் கட்டுரை: கல்கி அவதாரம்
கல்கி அவதாரம் என்பது இந்து சமயத்தின் கூற்றுப்படி, விஷ்ணு பகவானின் பத்தாவதும் இறுதியுமான மகா அவதாரமாகும். கல்கி பகவான் கலி யுகத்தில் தோன்றி அனைத்து தீயவைகளையும் அழிப்பாராவார் என்பது ஒரு கூற்று. கல்கி என்பதன் பொருள் காலம் அல்லது முடிவிலி ஆகும்.
தசாவதாரத்தில் புத்தர்
வட இந்தியர் சிலர் புத்தரை பத்து அவதாரங்களுள் ஒருவராக கருதுகின்றனர். பாகவத புராணத்தில் இருபத்தைந்து அவதாரங்கள் கூறப்படுகிறது.
தசாவதார திருக்கோயில்
தாசாவதார திருக்கோயில் திருவரங்கத்தில் அமைந்துள்ளது. இத்தலத்தில் பெருமாளின் பத்து அவதாரங்களும் மூலவர்களாக உள்ளனர். மச்சவதாரம், கூர்மவதாரம், வராகவதாரம், நரசிம்மவதாரம் ஆகிய நான்கு அவதாரங்கள் சங்குசக்கரத்துடன் காட்சியளிக்கின்றன. வாமன அவதாரம் கையில் குடையுடனும், பரசுராம அவதாரம் கையில் கோடாரியுடனும், ராம அவதாரம் வில்லம்புடனும், பலராமன் அவதாரம் கலப்பையுடனும், கிருஷ்ணவதாரம் கையில் வெண்ணையுடனும் இருக்கின்றன. கல்கி அவதாரம் கையில் கேடயமும், வாளும் உள்ளன. திருவரங்கம் ரெங்கநாதர் கோவிலில் ராஜகோபுரம், மதில்சுவர் கட்டுமானப் பணிகளை செய்த திருமங்கையாழ்வாரின் விருப்பத்திற்கிணங்க இத்தலத்தில் இரங்கநாதர் பத்து அவதார திருக்கோலத்திலும் காட்சி தந்ததாக தலவரலாறு கூறுகிறது.
இவற்றையும் பார்க்கவும்
பகுப்பு:திருமாலின் அவதாரங்கள் பகுப்பு:இந்துக் கடவுள்கள் பகுப்பு:இந்துத் தத்துவங்கள் பகுப்பு:வைணவ சமயம்
பெலே மலை
பெலே மலை (Mount Pelée, பிரெஞ்சு: Montagne Pelée) என்பது கரிபியன் தீவுகளில் ஒன்றான மார்டீனிக் தீவில் உள்ள ஒரு குமுறும் எரிமலையாகும்.
பெலேஎரிமலை 1902ஆம் ஆண்டு மே 8 இல் வெடித்தபோது மிகப் பெரும் அழிவுகள் ஏற்பட்டன. இது 20ம் நூற்றாண்டின் மிகப்பெரும் எரிமலைக் குமுறலாகக் கருதப்படுகிறது. மொத்தம் 26,000 முதல் 36,000 பேர் வரையில் இறந்தனர். தீவின் ஆளுநரும் இதில் கொல்லப்பட்டார். மார்டீனிக் தீவின் மிகப்பெரும் நகரான சென்-பியேர் முற்றாக அழிந்தது.
நானோமின்னணுவியல்
நானோமின்னணுவியல் (nanoelectronics) என்பது நானோ தொழில்நுட்பத்தைப் மின்னணு உறுப்புகளில் பயன்படுத்துவதாகும். இது மின்னணுக் கருவிகளின் தேவையினால் உருவான ஒரு தொழில்நுட்பம் ஆகும்.
இதை நோக்கிய தொழில்நுட்ப வளர்ச்சி வெற்றியடைந்ததற்கு அதனை இயக்கக்கூடிய நானோமீட்டர் அளவிற்கு வேதிப்படலங்களை உருவாக்க முடிவதினால் ஆகும். நானோமின்னணுவியல் பல வகைகளில் வளர்ந்து பல கிளைத் தொழில்நுட்பங்களாக பிரிந்துள்ளன.
பகுப்பு:மின்னணுவியல்
வீரசிகாமணி பிரவீணசாமி கோயில்
வீரசிகாமணி பிறவீரண்ணசாமி கோயில் தமிழ்நாட்டில் திருநெல்வேலி மாவட்டம், வீரசிகாமணி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் பிரவீரண்ண சுவாமி சன்னதியும், சுப்பிரமணியர், விநாயகர், ஸப்த கன்னிகள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் கொடை விழா முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோவிந்தராஜ்
கோவிந்தராஜ் (பி. மார்ச் 3, 1966) ஒரு தமிழ்ச் சிறுகதை எழுத்தாளர். திருப்பூரில் பிறந்தவர். சுப்பிரமணி, ராஜம்மாள் ஆகியோர் இவரது பெற்றோர். மனஓசை, குதிரை வீரன் பயணம், தோழமை, புதிய பார்வை முதலிய இதழ்களில் 1980களின் இறுதியிலும் 1990களின் தொடக்கத்திலும் பல கதைகளை எழுதியுள்ளார். 'பசலை' என்னும் சிறுகதைத் தொகுப்பு 1994ஆம் ஆண்டு வெளியானது. தற்போது ஓமியோபதி மருத்துவராக உள்ளார். ஓமியோபதி தொடர்பான கட்டுரைகள் பலவற்றை ஹோமியோ நண்பன் என்னும் இதழில் எழுதியுள்ளார்.
பகுப்பு:தமிழக எழுத்தாளர்கள் பகுப்பு:1966 பிறப்புகள் பகுப்பு:திருப்பூர் மாவட்ட நபர்கள்
கிஷ்துவார் மாவட்டம்
கிஷ்துவார் மாவட்டம் (Kishtwar District), இந்தியாவின் ஜம்மு காஷ்மீர் (ஒன்றியப் பகுதி)யின் ஜம்மு பிரதேசத்தில் உள்ளது. இம்மாவட்டத்தின் தலைமையிடம் கிஷ்துவார் நகரத்தில் அமைந்துள்ளது. ஜம்மு காஷ்மீரில் லே மாவட்டம் மற்றும் கார்கில் மாவட்டத்திற்கு பின்னர் இது மூன்றாவது மக்கள் தொகை குறைவான மாவட்டமாகும். இம்மாவட்டம் காஷ்மீர் பள்ளத்தாக்கு பகுதியில் அமைந்துள்ளது. ஆடுகள் மேய்க்கும் குஜ்ஜர் இன இந்து சமய மக்கள் அதிகம் வாழும் மாவட்டமாகும். 13 மார்ச்சு 2008 இல் துவக்கப்பட்ட புதிய மாவட்டமாகும்.
அமைவிடம்
கிஷ்துவார் மாவட்டத்தின் வடகிழக்கில் கார்கில் மாவட்டம், தென்கிழக்கில் இமாசல பிரதேசம், தெற்கில் இமாசல பிரதேசத்தின் சம்பா மாவட்டம், தென்மேற்கில் தோடா மாவட்டம் மற்றும் வடமேற்கில் அனந்தநாக் மாவட்டம் எல்லைகளாக உள்ளது.
அரசியல்
கிஷ்துவார் மாவட்டம் இந்தர்வால் மற்றும் கிஷ்டுவார் என இரண்டு சட்டமன்ற தொகுதிகளை கொண்டுள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி கிஷ்துவார் மாவட்ட மக்கள் தொகை 230,696 ஆகும். இதில் ஆண்கள் 120,165 ஆகவும்; பெண்கள் 110,531ஆகவும் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 140 வீதம் உள்ளனர். பாலின விகிதம் ஆயிரம் ஆண்களுக்கு 920 பெண்கள் வீதம் உள்ளனர். மாவட்டத்தின் சராசரி படிப்பறிவு விகிதம் 56.20% ஆகும். அதில் ஆண்களின் படிப்பறிவு விகிதம் 68.92% ஆகவும்; பெண்களின் படிப்பறிவு விகிதம் 42.36% ஆகவும் உள்ளது. மாவட்டத்தின் மொத்த மக்கள் தொகையில் ஆறு வயதிற்குட்பட்ட குழந்தைகள் 39,396 ஆக உள்ளனர்.
சமயம்
மொத்த மக்கள் தொகையில் இசுலாமியர் 57.75%, இந்துக்கள் 40.72%, பௌத்தர்கள் 0.91%, சீக்கியர்கள் 0.20% ஆகவும் உள்ளனர்.
வெளி இணைப்புகள்
பகுப்பு:ஜம்மு காஷ்மீரின் மாவட்டங்கள்
கே. எஸ். சிவகுமாரன்
'''கே. எஸ். சிவகுமாரன்''' (1 அக்டோபர் 1936 – 15 செப்டம்பர் 2022) ஈழத்து எழுத்தாளரும், கலை, இலக்கியத் திறனாய்வாளரும், வானொலி ஒலிபரப்பாளரும் ஆவார்.
வாழ்க்கைச் சுருக்கம்
மட்டக்களப்பில் புளியந்தீவில் சிங்களவாடி என்ற ஊரைப் பிறப்பிடமாகக் கொண்டவர். பெற்றோர்கள் திருகோணமலையையும், மட்டக்களப்பையும் பூர்வீகமாகக் கொண்டவர்கள். இலங்கையிலும், பின்னர் ஓமானில் 1998 முதல் 2002ஆம் ஆண்டு வரை ஆங்கில இலக்கிய ஆசிரியராகப் பணியாற்றினார். மாலைத்தீவுகளிலும் ஆங்கில ஆசிரியராகப் பணியாற்றியுள்ளார்.
சென்னை பல்கலைக் கழகத்தில் பாராட்டு
இலங்கை வானொலி தமிழ் தேசிய, வர்த்தக ஒலிபரப்புகளிலும், ஆங்கில சேவையிலும் 1960களில் பணியாற்றிய மூத்த ஒலிபரப்பாளரான கே. எஸ். சிவகுமாரனுக்கு சென்னையில் பாராட்டு தெரிவிக்கப்பட்டது.
சென்னை பல்கலைக் கழக இதழியல், தொடர்பியல் துறைத் தலைவர் பேராசிரியர் கோ. இரவீந்திரன் தலைமையில் பல்கலைக்கழக கேட்போர் கூடத்தில் இலங்கை வானொலி தொடர்பான கருத்தரங்கு ஒன்று நடைபெற்றது. பிரபல தொழிலதிபரும் சென்னை பொதிகை தொலைக்காட்சி நிகழ்ச்சித் தயாரிப்பாளருமான வி. கே. டி. பாலன், மற்றும் இலங்கை வானொலி மேனாள் மூத்த ஒலிபரப்பாளர் அப்துல் ஜப்பார், ஈழத்து எழுத்தாளரும் ஒலிபரப்பாளருமான தம்பிஐயா தேவதாஸ் ஆகியோர் முன்னிலையில் துறைத்தலைவர் கே. எஸ். சிவகுமாரனுக்கு சால்வை அணிவித்து நினைவுக் கேடயம் ஒன்றையும் வழங்கினார்.
வாழ்நாள் சாதனையாளர்
யாழ்ப்பாணத்தில் 2020 டிசம்பர்-2021 ஜனவரி காலப்பகுதியில் நடைபெற்ற ஆறாவது யாழ்ப்பாணம் சர்வதேச திரைப்பட விழாவில் வாழ்நாள் சாதனையாளர் விருது வழங்கிக் கௌரவிக்கப்பட்டார்.
இறப்பு
கே. எஸ். சிவகுமாரன் 2022 செப்டம்பர் 15 ஆம் நாள் தனது 85-ஆவது அகவையில் கொழும்பில் காலமானார்.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:இலங்கை வானொலி ஒலிபரப்பாளர்கள் பகுப்பு:இலங்கை வானொலி தமிழ் ஒலிபரப்பாளர்கள் பகுப்பு:இலங்கைத் திறனாய்வாளர்கள் பகுப்பு:இலங்கைத் தமிழ் ஆசிரியர்கள் பகுப்பு:1936 பிறப்புகள் பகுப்பு:மட்டக்களப்பு மாவட்ட நபர்கள் பகுப்பு:2022 இறப்புகள்
முதலாம் மாறவர்மன் சுந்தரபாண்டியன்
முதலாம் சுந்தர பாண்டியன் பிற்காலப் பாண்டிய மன்னர்களுள் ஒருவன். பாண்டிய மன்னர்கள் வரிசையில் அறிவற்றாலும் வீரமும் கொண்ட சிறந்த மன்னனாக விளங்கினான். இவனது ஆட்சிக்காலம் 1216 முதல் 1239 வரை ஆகும்.
== சோழப்பேரரசின் வீழ்ச்சி == மூன்றாம் குலோத்துங்கன் ஆட்சிக் காலத்திலேயே கலகங்களை ஆரம்பித்தாலும், குலோத்துங்கனின் திறமைக்கு ஈடு கொடுக்க முடியாமல் சிற்றரசனாகவே இருந்து வந்தான். ஆனால் குலோத்துங்கனின் மறைவுக்கு பின்பு ஆட்சிக்கு வந்த மூன்றாம் இராசராசன், ஆட்சி புரியும் ஆற்றல் இல்லாமால் இருப்பதை அறிந்த சுந்தர பாண்டியன் சோழனை எதிர்த்து போர்க்களம் புகுந்து வென்று முடி கொண்ட சோழபுரத்து ஆயிரங்கால் மண்டபத்தில் வீராபிடேகம் செய்துகொண்டு சிதம்பரத்தைத் தரிசித்தான். தஞ்சை, தில்லை வரைப் படை எடுத்து வந்து சோழனைப் பழையாறைக்கே செல்ல வைத்தான். சுந்தர பாண்டியனிற்கு ஈடு கொடுக்க முடியாமல் சோழர்களின் பழையாறை நகருக்கே மூன்றாம் ராச ராச சோழன் தோற்றுத் திரும்பி வந்தான். பின்னர் பாண்டியனிடம் சமாதானம் கோரி பாண்டியனுக்கு அடங்கிய சிற்றரசனாக இருக்க ஒப்புக் கொண்டு தஞ்சை வரை ஆட்சி புரிந்தான் மூன்றாம் ராச ராச சோழன். சில காலத்தின் பின்னர் சோழர் கப்பஞ்செலுத்த மறுக்க மீண்டும் சோழ நாட்டைக் கைப்பற்றினான். சுந்தரபாண்டியன் காலத்தில் இருந்து சோழப் பேரரசு சோழநாட்டையும் இழந்து மீட்கும் நிலைக்கு சில முறை தள்ளப்பட்டது. இந்த பாண்டியனின் ஆட்சிக்காலம் சோழப் பேரரசின் வீழ்ச்சிக்கு ஆரம்பம் எனலாம்.
உசாத்துணைகள்
பகுப்பு:பாண்டிய அரசர்கள் பகுப்பு:பாண்டியர் பகுப்பு:இந்திய அரசர்கள்
யூனியன் கார்பைட்
யூனியன் கார்பைடு நிறுவனம் (Union Carbide Corporation) (2001 இலிருந்து) டொவ் கெமிக்கல் கம்பனிக்கு முழுமையும் உரிமையான துணை நிறுவனமாகும். இது தற்போது 2,400க்கும் கூடுதலான பணியாளர்களைக் கொண்டுள்ளது. யூனியன் கார்பைடு வேதிப் பொருட்களையும் பல்லுறுப்பிகளையும் தயாரிக்கின்றது; இவை மற்ற தொழிற் முனைவோரால் மேலும் மாற்றப்பட்டு நுகர்வோரை அடைகின்றன. சில தயாரிப்புப் பொருள்கள் கூடிய அளவில் தயாரிக்கப்படுகின்றன; வேறு சில சிறு சந்தைகளின் தேவைகளை சந்திக்கும் குறிப்பிட்ட பொருள்களாகும். யூனியன் கார்பைடு நிறுவனத்தின் பொருட்கள் வண்ணப்பூச்சு தயாரிப்பு, பொதியாக்கல், கம்பி,வடத் தொழில், வீட்டு நுகர்வுப் பொருட்கள், தனிநபர் பேணல், மருந்துகள், தானுந்துகள், துணித் தயாரிப்பு, வேளாண்மை, எண்ணெய் மற்றும் வளித் துறைகளில் பயனாகின்றன. இந்நிறுவனம டௌ ஜோன்ஸ் தொழில்துறை குறியீட்டின் அங்கமாக இருந்தது.
1917இல் நிறுவப்பட்ட இந்நிறுவனத்தின் ஆராய்ச்சியாளர்கள் இயற்கை எரிவளி நீர்மங்களான எத்தேன், புரொப்பேன் போன்றவற்றிலிருந்து விலை குறைந்த முறையில் எத்திலீன் தயாரிக்கும் முறையைக் கண்டறிந்தனர். இதுவே தற்கால, பெட்ரோலிய வேதிகள் தொழிலுக்கு முன்னோட்டமாக அமைந்தது. விற்பதற்கு முன்னதாக இந்த நிறுவனத்தின் அங்கமாக எவரெடி மின்கல நிறுவனமும் கிளாடு பைகள் நிறுவனமும் இருந்தன; சிமோனிசு தானுந்து மெழுகு, பிரெசுடோன் உறைதல் தடுப்பி போன்ற பொருட்களையும்  தயாரித்து வந்தது. பெப்ரவரி 6, 2001இல் டொவ் கெமிக்கல் கம்பனியால் கையகப்படுத்துவதற்கு முன்னதாக இவற்றையும் மின்னியல் வேதிப் பொருட்கள், பாலியூரிதின் இடைப்பொருட்கள், தொழிலக வளிகள், கரிமப் பொருட்கள் தயாரிப்பையும் விற்று விட்டது.
வெளி இணைப்புகள்
பகுப்பு:அமெரிக்க வணிக நிறுவனங்கள்
உள்ளடக்க நிதி
உள்ளடக்க நிதியம் (Financial inclusion, inclusive financing)  என்பது பிற்படுத்தப்பட்டோருக்கும், குறைந்த வருவாய் உடையோருக்கும் போதிய பொருளாதார வசதிகளை, குறைந்த செலவில் ஏற்படுத்தித் தரும் முறையாகும். இந்தக் கொள்கை பாகுபாடில்லாமல் அனைத்து தரப்பு மக்களுக்கும் நிதிச் சேவைகளை வழங்க வலியுறுத்துகிறது.
குறிக்கோள்கள்
இதன் குறிக்கோள்களாக ஐக்கிய நாடுகள் சபை குறிப்பிடுவது பின்வருமாறு: of financial inclusion as follows:
ஐக்கிய நாடுகள் சபையின் பங்கு
உழவுக்கும் ஊர்ப்புற வளர்ச்சிக்குமான தேசிய வங்கியுடன் ஐக்கிய நாடுகள் சபையும் இணைந்து, பிற்படுத்தப்பட்டோருக்கு நிதிச் சேவைகளை குறைந்த செலவில் அளிக்கின்றது. பெண்களிடம் நிதித் தேவைகளைப் பற்றிய விழிப்புணர்வையும் ஏற்படுத்துகிறது.
இந்தியா
பிற்படுத்தப்பட்டோருக்கும் நிதிச் சேவைகளை வழங்க முடிவெடுத்த இந்திய அரசு, பிரதமரின் ஜன் தன் திட்டத்தை 2014ஆம் ஆண்டின் ஆகஸ்டு மாதத்தில் அறிமுகப்படுத்தியது. இந்தத் திட்டத்தின் மூலம் 2015 ஜனவரிக்குள் 7.5 கோடி மக்களுக்கு வங்கிக் கணக்கு துவங்கப்படும் என அறிவிக்கப்பட்டது. இந்த வங்கிக் கணக்குகளில் ஐந்தாயிரம் ரூபாயும், ஒரு லட்சத்துக்கான காப்பீட்டுத் தொகையும் வழங்கப்பட்டது. தொடக்க நாளிலேயே 1.5 கோடி வங்கிக் கணக்குகள் தொடங்கப்பட்டன.
இணைப்புகள்
பகுப்பு:கலைச்சொற்கள்
ஜான் ஆன்வெல்ட்
ஜான் ஆன்வெல்ட் (Jaan Anvelt, ஏப்ரல் 18, 1884 – டிசம்பர் 11, 1937) என்பவர் எஸ்தோனியாவின் ஒரு புரட்சித் தலைவர் ஆவார். இவர் எஸ்தோனியக் கம்யூனிஸ்ட் கட்சித் தலைவராகவும், சோவியத் எஸ்தோனியாவின் முதலாவது பிரதமராகவும் இருந்தவர். 1937 ஆம் ஆண்டில் ஸ்டாலின் ஆட்சியின் போது இவர் நாட்டுத்துரோகக் குற்றச்சாட்டின் பேரில் கைதுசெய்யப்பட்டு படுகொலை செய்யப்பட்டார்.
அக்டோபர் புரட்சி
1917 ஆம் ஆண்டு நவம்பர் 5 ஆம் நாளில் (பழைய ஜூலியன் நாட்காட்டியில் அக்டோபர் 23), போல்ஷெவிக் தலைவராக இருந்த ஜான் ஆன்வெல்ட் தனது இடதுசாரி புரட்சிவாதிகளுக்குத் தலைமை வகித்து எஸ்தோனியாவின் தலைநகர் தாலின் நகரை அடைந்து ஆட்சியைக் கைப்பற்றினார்.
வெளி இணைப்புகள்
பகுப்பு:எஸ்தோனியாவின் அரசியல்வாதிகள் பகுப்பு:1884 பிறப்புகள் பகுப்பு:1937 இறப்புகள்
மாநிலம்
thumb|250px|right|[[இந்தியாவின் பல்வேறு மாநிலங்கள்]] மாநிலம் என்பது அரசியல் நோக்கில் ஒரு நாட்டை ஆட்சி செய்வதற்காக பிரிக்கப்பட்ட பெரும் நிலப்பிரிவுகளைக் குறிக்கும் சொல். எடுத்துக்காட்டாக இந்தியாவில் தமிழ்நாடு, கர்நாடகம் முதலிய 29 பெரும் பிரிவுகளும் மாநிலங்கள் எனப்படும். வரலாற்று அடிப்படையிலும் மொழி, பண்பாடு அடிப்படையிலும், ஆட்சிக்கான இப்பெரும் நிலப்பிரிவுகள் அமைவதுண்டு. இதேபோல ஐக்கிய அமெரிக்காவில் ஆட்சி செய்வதற்காக வகுக்கப்பட்ட 50 பெரிய நிலப்பிரிவுகளும் மாநிலங்கள் எனப்படும். ஒவ்வொரு மாநிலத்திலும் தனிச்சிறப்பு வாய்ந்த சட்டதிட்டங்கள் இருக்கும்.
தமிழ்நாடு வன்செயல்கள் தடுப்புச் சட்டம், 1982 (குண்டர் தடுப்புச் சட்டம்)
தமிழ்நாடு வன்செயல்கள் தடுப்புச் சட்டம், 1982 (குண்டர் தடுப்புச் சட்டம்) இந்தியாவின்  தமிழ்நாடு மாநிலத்தில்  1982 ஆம் ஆண்டு  வன்செயல்கள், மற்றும் கள்ளச்சாராய வணிகங்கள், வனச்சட்டத்தை மீறுபவர்கள், போக்கிலிகள் போன்ற சமுதாய விரோத காரியங்களில் ஈடுபடுபவர்களை தடுக்கும் பொருட்டு கொண்டுவரப்பட்டச் சட்டம். இச்சட்டம் குண்டர்கள் தடுப்புச் சட்டம் என பொதுவாக தமிழகத்தில் அழைக்கப்படுகின்றது. 2004 இல் திருட்டு வீடியோ, சி.டி குற்றமும், 2006இல்  மணல் கடத்தல் மற்றும்   குடிசை நில அபகரிப்பு குற்றங்களும் இதன் கீழ்  சேர்க்கப்பட்டன.
சட்டத்தின் உட் பிரிவுகள்
ஒருவர் குற்றம் புரிவதற்கு முன்பே அதைத் தடுப்பதற்காக கைது செய்யப்படும் தடுப்புக்காவல் சட்டத்தைச் சேர்ந்தது  குண்டர்  சட்டம்
மேற்கோள்கள்
பகுப்பு:தமிழ்நாட்டில் சட்டம் பகுப்பு:தமிழக அரசின் சட்டங்கள்
மமுட்சு
மமுட்சு (Mamoudzou) இந்தியப் பெருங்கடலிலுள்ள பிரான்சிய கடல்கடந்த திணைக்களங்களில் ஒன்றான மயோட்டேயின் தலைநகரம் ஆகும். மமுட்சு உள்ளூர் மொழியான ஷிமோர் மொழியில் மொமோயு என அழைக்கப்படுகின்றது. மயோட்டேயிலுள்ள நகராட்சிகளில் இதுவே மிகுந்த மக்கள்தொகை உள்ள நகராட்சியாகும். இது மயோட்டேயின் முதன்மைத் தீவான கிராண்டு-டெர்ரே (அல்லது மகோர்) தீவில் அமைந்துள்ளது.
மேற்சான்றுகள்
பகுப்பு:ஆப்பிரிக்கத் தலைநகரங்கள்
காடச்சநல்லூர் சாமுண்டியம்மன் கோயில்
காடச்சநல்லூர் சாமுண்டியம்மன் கோயில் தமிழ்நாட்டில் நாமக்கல் மாவட்டம், காடச்சநல்லூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாமுண்டியம்மன் சன்னதியும், விநாயகர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஐப்பசி மாதம் பொங்கல் திருவிழா, 1 நாள் முக்கிய திருவிழாவாக நடைபெறுகிறது. ஆடி மாதம் ஆடி-18, 1 நாள் திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பன்னம்பாறை ஊராட்சி
பன்னம்பாறை ஊராட்சி (Pannamparai Gram Panchayat), தமிழ்நாட்டின் தூத்துக்குடி மாவட்டத்தில் உள்ள சாத்தாங்குளம் வட்டத்தில் அமைந்துள்ளது. இந்த ஊராட்சி, ஸ்ரீவைகுண்டம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2615 பேர் ஆவர். இவர்களில் பெண்கள் 1405 பேரும் ஆண்கள் 1210 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
தொழில் மற்றும் சமூகம்
இங்கு பறையர், இடையர் அல்லது கோனார், மறவர் அல்லது தேவர், பிள்ளைமார் அல்லது விஸ்வகர்மா என்ற நான்கு சமூகத்தை சார்ந்த மக்கள் வாழ்ந்து வருகின்றனர். இந்து மற்றும் கிறிஸ்தவ மதத்தினர் இவ்வூரில் வசிக்கின்றனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆத்திசூடிச் சிந்து
ஆத்திசூடிச் சிந்து என்னும் நூல் ஆத்திசூடி நூலின் பெருமையை உணர்ந்து போற்றிப் பாடும் நூல்களில் ஒன்று.
இராசரத்தின முதலியார் என்பவரால் எழுதப்பட்டது.
ஆத்திசூடி நூலிலுள்ள கருத்துகளின் தொகுப்பாகச் சிந்துப் பாடலில் அமைந்துள்ள நூல் இது.
வஞ்சகன்
வஞ்சகன் (Vanjagan) 2006 ஆம் ஆண்டு சுஜிபாலா, பிரதாப் மற்றும் சுமன் நடிப்பில், ஏ. எம். பாஸ்கர் இயக்கத்தில், எஸ். வி. ஜெயப்ரகாஷ் ராதை தயாரிப்பில், ஜான் பீட்டர் இசையில் வெளியான தமிழ் திரைப்படம்.
கதைச்சுருக்கம்
அந்த நாட்குறிப்பில் உள்ளவாறு அருணாச்சலம் (தேவன்) மற்றும் பன்னீர்செல்வம் (சேது விநாயகம்) இருவரும் கொல்லப்பட, காவல்துறை ஜீவா மற்றும் சிவாவின் உதவியை நாடுகிறது. ஜீவா இந்த நிகழ்வுகள் குறித்து பத்திரிகையில் ஒரு புலனாய்வுக் கட்டுரை எழுதுகிறாள். இதைக் காணும் முதல் காட்சியில் வந்த மூன்று பேரும் ஜீவாவைக் கடத்த முயற்சிக்கின்றனர். அங்குவரும் ஒரு ஆட்டோ ஓட்டுநர் ஜீவாவைக் காப்பாற்றுகிறார். அந்த மூவரையும் காவல்துறை கைது செய்கிறது. பெட்டியில் பணம் வைத்திருந்ததாகக் கருதியே கட்டிங் பாஸ்கர் என்பவனைத் தாங்கள் துரத்திச் சென்றதாகவும், அதில் பணம் இல்லாததால் அவனைக் கொன்றதாகவும் கூறுகிறார்கள்.
அருணாச்சலம் மற்றும் பன்னீர்செல்வம் கொலையில் ஒரு ஒற்றுமை இருப்பதைக் கண்டறிகிறான் சிவா. அவர்கள் கொல்லப்படுவதற்கு முன் ஒரே தொலைபேசி எண்ணிலிருந்து அவர்களுக்கு அழைப்பு வந்துள்ளது. அந்த எண்ணின் முகவரியில் சென்று பார்க்கும்போது அங்கு வசித்தவர் கொல்லப்பட்டு கிடக்கிறார். இந்தக் கொலைகளைச் செய்வது யார்? அவர்களின் நோக்கம் என்ன? என்பது மீதிக்கதை.
இசை
படத்தின் இசையமைப்பாளர் ஜான் பீட்டர். பாடலாசிரியர்கள் பொன்னடியான், பா. விஜய் மற்றும் கலைக்குமார்.
மேற்கோள்கள்
பகுப்பு:அறிமுக இயக்குநர் திரைப்படங்கள் பகுப்பு:பழிவாங்குதல் குறித்தான திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2006 தமிழ்த் திரைப்படங்கள் பகுப்பு:செந்தில் நடித்த திரைப்படங்கள்
சேனப்பநல்லூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அமைப்பு முறையேடு
அமைப்பு முறையேடு என்பது ஒரு நிறுமத்தின் செயல்பாட்டு எல்லையை நிர்ணயிக்க கூடிய ஆவணத்தையே அமைப்பு முறையேடு என்பர்.
செயல்முறை விதிகள்
செயல்முறை விதிகள் ஒரு நிறுமத்தின் அக மேலாண்மையைக் குறிக்கக்கூடிய ஆவணமே செயல்முறை விதிகள் ஆகும்.
அமைப்பு முறையேடு
பெயர் குறித்த உட்பிரிவு
நிறுமத்தின் பெயர் இதில் குறிப்பிடப்பட்டிருக்கும். நிறுமத்தின் பெயர் வேறுறொரு நிறுமத்தின் பெயருடன் ஒத்திருக்க கூடாது பொது நிறுமத்தில்"வறையறுக்கப்பட்டது"" என்று முடிய வேண்டும். தனி நிறுமத்தில் """"தனி வரையறு"" என்று முடிய வேண்டும்.
செயல்முறை விதிகள்
மேற்கோள்கள்
பகுப்பு:வணிக ஆவணங்கள் பகுப்பு:வணிக மேலாண்மை
அமைப்பு முறையேடு
இடம் குறித்த உட்பிரிவு
பதிவு அலுவலகம் அமைந்துள்ள மாநிலத்தின் பெயர் இங்கு கொடுக்கப்பட்டிருக்கும் அப்படியிருந்தால் உண்மை முகவரி தர வேண்டியது இல்லை.
நோக்கம் குறித்த உட்பிரிவு
நிறுமத்தின் நடவடிக்கைகள் இதில் குறிப்பிடப்பட்டிருக்கும். ஒரு குறிபிட்ட நடவடிக்கை மட்டுமே மேற்கொள்ள இயலும், அதிகார எல்லை மீறிய செயல்களுக்கு எவ்வித சட்ட பலன் எதுமில்லை.
பொறுப்பு குறித்த உட்பிரிவு
நிறுமத்தில் உறுப்பினரின் பொறுப்பு வரையறுக்கப்பட்டது. பொறுப்புறுதி நிறுமாயின் உறுப்பினரின் பொறுப்பு வரையறுக்கப்பட்டிருக்கும். நிறும சொத்துகளை கடன்களை அடைக்க போதுமானதாக இல்லாத நிலையில் ஒவ்வொரு உறுப்பினரும் தருவதாக உறுதியளித்த தொகை குறிப்பிடப்பட்டிருக்கும்.
முதல் குறித்த உட்பிரிவு
எப்பங்கு முதலுடன் நிறுமம் தொடங்குகிறது என்ற விவரம். முதல் தொகை குறிப்பிட்ட பங்குகளாக பிரிக்கப்பட்ட விவரம்.
அமைப்பு (அ) உடன்பட ஒப்பும் உட்பிரிவு
தனி நிறுமம் குறைந்தது - 2 நபர்கள் பொது நிறுமம் - 7 நபர்கள் அமைப்பு முறையேட்டில் தங்களுக்கு எதிராக உள்ள பங்குகளின் உடன்பட்டு கையொப்பம் இடுகின்றன.
1530கள்
1530கள் என்றழைக்கப்படும் பத்தாண்டு காலம் 1530ஆம் ஆண்டு துவங்கி 1539-இல் முடிவடைந்தது.
மெல்லொளி
thumb|300px|இந்து சமுத்திரத்தை நோக்கியிருக்கும் [[உகந்தை சுவாமிமலை நீர்ச்சுனையிடன் சேர்ந்த பகுதியில் மெல்லொளி நீல மணிநேரத்தை வெளிப்படுத்துகிறது.]] மெல்லொளி அல்லது சந்தியொளி (Twilight) என்பது அடிவானத்தின் கீழ் சூரியன் இருக்கும்போது, நேரடியாகத் தெரியாதபோது ஏற்படும் புவியின் கீழ் சூழலில் ஏற்படும் வெளிச்சமாகும். மெல்லொளி மேல் வளிமண்டல சூழலில் சூரிய ஒளியின் சிதறிய கதிர்வீச்சு மூலம் உருவாகின்றது. இதனால் கீழ் வளிமண்டலச் சூழலில் ஏற்படும் வெளிச்சம் புவியின் மேற்பரப்பில் முற்றிலும் ஒளியாகவோ அல்லது இருளாகவோ இல்லாது இருக்கும். மெல்லொளி என்பது ஒளி படரும் காலத்தைக் குறிக்கவும் பயன்படுகிறது.
1530கள்
மேற்கோள்கள்
*
மெல்லொளி
வெளி இணைப்புகள்
பகுப்பு:ஒரு நாளின் பகுதிகள் பகுப்பு:புவியின் தோற்றப்பாடுகள்
வி. எஸ். எஸ். மணி செட்டியார்
'''வி. எஸ். எஸ். மணி செட்டியார்''' ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1962 மற்றும் 1967 ஆம் ஆண்டுகளில் நடந்த தேர்தல்களில், ஆத்தூர் சட்டமன்ற தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள்
தி அண்டர்டேக்கர்
அமெரிக்க தொழில்முறை மல்யுத்த வீரரான மார்க் வில்லியம் காலவே (பிறப்பு மார்ச் 24, 1965) தி அண்டர்டேக்கர் என்ற தன்னுடைய ரிங் பெயரால் நன்கறியப்படுபவர். அவர் வேர்ல்ட் ரஸ்ட்லிங் எண்டர்டெயின்மெண்ட் (டபிள்யுடபிள்யுஇ) உடன் ஒப்பந்தம் செய்து மல்யுத்தம் செய்தார், நவம்பர் 22. 2020 மல்யுத்தத்திலிருந்து ஓய்வு பெற்ற இவர் தலை சிறந்த மல்யுத்த வீரர்களுள் ஒருவராக பரவலாக ஏற்றுக்கொள்ளப்படுபவர்.
காலவே 1984 இல் வேர்ல்ட் கிளாஸ் சாம்பியன்ஷிப் ரஸ்ட்லிங் உடன் தனது தொழில்முறை வாழ்க்கையைத் தொடங்கினார். அவர் 1989 ஆம் ஆண்டு வேர்ல்ட் சாம்பியன்ஷிப் ரஸ்ட்லிங்கில் (டபிள்யுசிடபிள்யு) "மீன்" மார்க் காலஸாக சேர்ந்தார். டபிள்யுசிடபிள்யு காலவேயின் ஒப்பந்தத்தை 1990 இல் புதுப்பிக்காததால் அவர் வேர்ல் ரஸ்ட்லிங் ஃபெடரேஷனில் (பின்னாளில் 2002 ஆம் ஆண்டில் வேர்ல்ட் ரஸ்ட்லிங் எண்டர்டெயின்மெண்ட் ஆனது) அந்த ஆண்டு நவம்பர் மாதமே தி அண்டர்டேக்கராக சேர்ந்தார். அந்த நிறுவனத்துடனே இருந்துவிட்ட காலவே தற்போது டிபிள்யுடிபிள்யுஇ இன் மூத்த உறுப்பினர்களுள் ஒருவராக இருந்துவருகிறார். ஷான் மைக்கேலுடன் இணைந்து தி அண்டர்டேக்கர் இப்போதும் இந்த நிறுவனத்துடனே இருக்கும் மண்டே நைட் ரா வின் முதல் அத்தியாயத்தில் தோன்றிய ஒரே இரண்டு முழுநேர மல்யுத்த வீரர்கள் ஆவர்.
தி அண்டர்டேக்கர் இரண்டு முரண்பாடான உத்திகளை கையாளுகிறார்: டெட்மேன் மற்றும் அமெரிக்கன் பேட் ஆஸ். தி அண்டர்டேக்கருடன் தொடர்புடைய சிறப்பு ஆட்டங்கள் (அல்லது மிகவும் குறிப்பிட்ட வகையில் அவருடைய "டெட்மேன்" ஆளுமை) கேஸ்கட் மேட்ச், பரீட் அலைவ் மேட்ச், புகழ்பெற்ற ஹெல் இன் எ செல், மற்றும் லாஸ்ட் ரைட் மேட்ச் ஆகியனவாகும். அண்டர்டேக்கரின் ஒன்றுவிட்ட சகோதரர் கேன் ஆவார், இருவரும் இணைந்து பிரதர்ஸ் ஆஃப் டிஸ்ட்ரக்ஷன் என்ற பெயரில் மல்யுத்தம் செய்திருக்கின்றனர். தி அண்டர்டேக்கர் 17–0 என்ற வித்தியாசத்தில் ரஸில்மேனியாவில் வெற்றிபெற்றிருக்கிறார் என்பதுடன் அது டபிள்யுடபிள்யுஇ ஆல் ஏழு முறை உலக சாம்பியன் என்று அங்கீகரிக்கப்பட்டிருக்கிறது, அத்துடன் நான்கு முறை டபிள்யுடபிள்யுஇ சாம்பியன்ஷிப் மற்றும் மூன்று முறை உலக ஹெவிவெயிட் சாம்பியன்ஷிப்பை வென்றிருக்கிறார். அவர் ஒருமுறை டபிள்யுடபிள்யுஎஃப் ஹார்ட்கோர் சாம்பியனாகவும் இருந்திருக்கிறார் என்பதோடு டபிள்யுடபிள்யுஎஃப் டேக் டீம் சாம்பியன்ஷிப்பை ஆறுமுறையும், டபிள்யுசிடபிள்யு டேக் டீம் சாம்பியன்ஷிப்பை ஒருமுறையும் வென்றிருக்கிறார். தி அண்டர்டேக்கர் 2007 ராயல் ரம்பிளின் வெற்றியாளர் என்பதுடன் 30 வது எண்ணில் இந்த ரம்பிளை வென்ற முதலாமவரும் ஆவார்.
ஆரம்பகால வாழ்க்கை (1984-1990)
காலவே "டெக்ஸாஸ் ரெட்" என்ற ரிங் பெயரில் 1984 ஆம் ஆண்டு வேர்ல்ட் கிளாஸ் சாம்பியன்ஷிப் ரஸ்ட்லிங்கில் அறிமுகமானார். அவர் முதல் ஆட்டத்தில் புரூஸர் பிராடிக்கு எதிராக மல்யுத்தம் புரிந்து தோல்வியடைந்தார். 1988 இல், நான்கு வருட முன்னேற்றத்திற்குப் பின்னர் அதிலிருந்து விலகி அவர் காண்டினெண்டல் ரஸ்ட்லிங் அசோசியேஷனில் (பின்னாளில் ஜெர்ரி ஜேரட் சிடபிள்யுஏ மற்றும் டபிள்யுசிசிடபிள்யுவை ஒன்றாக இணைத்த பின்னர் யுனைட்டட் ஸ்டேட்ஸ் ரஸ்ட்லிங் அசோசியேஷன் ஆனது) இணைந்து சில உத்திகளுடன் மல்யுத்தம் செய்தார். 1989 ஆம் ஆண்டு ஏப்ரல் 1 இல், "தி மாஸ்டர் ஆஃப் பெய்ன்" என்ற மேடைப் பெயரில் ஜெர்ரி "தி கிங்" லாலரை தோற்கடித்து தனது முதல் தொழில்முறை மல்யுத்தப் பட்டமான யுஎஸ்டபிள்யுஏ யுனிஃபைட் வேர்ல்ட் ஹெவிவெயிட் சாம்பியன்ஷிப்பை வெல்ல தீர்மானிக்கப்பட்டார். "தி பனிஷ்ஷராக" செயல்பட்டபோது எரிக் எம்ப்ரே டபிள்யுசிடபிள்யுஏ டெக்ஸாஸ் ஹெவிவெயிட் சாம்பியன்ஷிப்பை இழந்தபோது 1989 அக்டோபர் 5 இல் காலவே அந்தப் பட்டத்தை வென்றார்.
அவருடைய முதல் மையநீரோட்ட வெளிப்பாடு 1989 ஆம் ஆண்டு பிற்பகுதியில் வேர்ல்ட் சாம்பியன்ஷிப் ரஸ்ட்லிங்கில் அவர் சேர்ந்தபோது நிகழ்ந்தது. அங்கிருக்கையில், அவர் "மீன்" மார்க் காலஸ் என்று அறியப்பட்டார் என்பதுடன் டெடி லாங்கின் நிர்வாகத்தின் கீழ் "டேன்ஜசரஸ்" டான் ஸ்பைவி உடன் "ஸ்கைகிராப்பர்ஸ்" டேக் டீமின் ஒரு பகுதியாக மல்யுத்தம் செய்தார். ஸ்கைகிராப்பர்ஸில் அவர் இருந்த காலகட்டத்தில் அவரும் ஸ்பைவியும் ரோட் வாரியர்ஸ் உடனான நீண்டபகையில் ஈடுபட்டனர், ஆனால் அந்த நீண்டபகை முடிவுக்கு வரும் முன்னரே ஸ்பைவி விலகிவிட்டார்.
அவர் ஒற்றையர்கள் போட்டிக்கு சென்றுவிட்டதால் காலவே பால் இ.டேன்ஜரஸ்லியின் வழிகாட்டுதலை பின்பற்றியதோடு கேப்பிடல் காம்பாட்டில் ஜானி ஆஸ் மற்றும் கிளாஷ் ஆஃப் த சாம்பியன்ஸில் பிரைன் பில்மேன் ஆகியோரைத் தோற்கடித்தார். 1990 தி கிரேட் அமெரிக்கன் பாஷில் என்டபிள்யுஏ யுனைட்டட் ஸ்டேட்ஸ் ஹெவிவெயிட் சாம்பியன்ஷிப்பிற்காக லெக்ஸ் லங்கருக்கு எதிராக அவர் மல்யுத்தம் செய்தார் ஆனால் லங்கர் அவரை சுற்றுக்கம்பியில் வைத்து கட்டிவிட்டதால் அவர் தோல்வியடைந்தார். 1990 ஆம் ஆண்டு செப்டம்பர் 1 இல் நடைபெற்ற ஒரு நேரடிப் போட்டியில் என்டபிள்யுஏ வேர்ல்ட் ஹெவிவெயிட் சாம்பியன் ஸ்டிங்கிற்கான அவருடைய கடைசி ஆட்டத்தில் அவர் தோல்வியடைந்த பின்னர் டபிள்யுசிடபிள்யு அவருடைய ஒப்பந்தத்தைப் புதுப்பிக்க மறுத்துவிட்டது.
டபிள்யுசிடபிள்யுவில் அவருடைய தடையின்போது, காலவே விரைவிலேயே நியூ ஜப்பான் புரோ ரஸ்ட்லிங்கில் பனிஷ்ஷர் டைஸ் மார்கனாக மல்யுத்தம் செய்தார். டபிள்யுசிடபிள்யு ஐ விட்டு விலகிய பின்னர், அவர் விரைவிலேயே யுஎஸ்டபிள்யுஏ யுனிஃபைட் வேர்ல்ட் ஹெவிவெயிட் சாம்பியனைத் தீர்மானிக்கும் போட்டியில் பங்கேற்க அவர் யுஎஸ்டபிள்யுஏவிற்கு திரும்பினார்; அவர் முதல் சுற்றிலேயே பில் டண்டியை தோற்கடித்தார், ஆனால் காலிறுதி ஆட்டங்களில் ஜெர்ரி லாலரிடம் தோல்வியடைந்தார். 1990 ஆம் ஆண்டு அக்டோபரில், அவர் வேர்ல்ட் ரஸ்ட்லிங் ஃபெடரேஷனுடன் (டபிள்யுடபிள்யுஎஃப்) ஒப்பந்தம் செய்துகொண்டார்.
அறிமுகமும் பல்வேறு நீண்டபகையும் (1990–1994)
1990 ஆம் ஆண்டு நவம்பர் 19 இல் டபிள்யுடபிள்யுஎஃப் சூப்பர்ஸ்டார்ஸ் அறிமுகத்தின்போது "கெய்ன் தி அண்டர்டேக்கர்" என்ற பெயரில் காலவே அறிமுகமானார். தி அண்டர்டேக்கரின் முதல் டெட்மேன் ஆளுமை தோற்றமானது பழுப்பு கையுறைகள் மற்றும் காலணி உறைகளுடன் நீளமான மேல்கோட்டு கறுப்பு தொப்பியும் அணிந்து பழங்கால மேற்கத்திய திரைப்படங்களில் வரும் சவப்பெட்டி சுமப்பவரின் நினைவாக முன்மாதிரியாக அமைக்கப்பட்டது. இந்த டெட்மேன் ஆளுமையின் கீழ் அவர் "வலியால் பாதிக்கப்படாதவர்" அவருடைய எதிரிகளால் தாக்கப்படும்போது எந்தவிதத்திலும் எதிர்வினையாற்றாமல் இருக்கச்செய்யும் ஏதோ ஒன்று காலவேயுன் இருக்கிறது. அவர் தி அண்டர்டேக்கர் என்றே அழைக்கப்பட்ட டெட் டிபயாஸின் மில்லியன் டாலர் அணியின் மாயக் கூட்டாளியாக இருந்தபோது ஹீல் என்ற பெயரில் சர்வைவர் சீரிஸில் நவம்பர் 22 இல் நேரடியாக கேமரா முன்பு முதல்முறையாக காலவே தோன்றினார். ஏறத்தாழ போட்டியின் ஒரு நிமிடத்திலேயே தன்னுடைய ஃபினிஷ்ஷரான டூம்ஸ்டோன் பைல்டிரைவரைக் கொண்டு கோகோ பி.வேரை தி அண்டர்டேக்கர் தோற்கடித்தார். தோல்வியாளர் அறிவிக்கப்படுவதற்கு முன்பாகவே அவர் டஸ்டி ரோட்ஸை தோல்வியுறச் செய்தார். சர்வைவர் சீரிஸிற்கு வெகுவிரைவிலேயே, தன்னுடைய பெயரிலிருந்து "கெய்ன்" என்பதை எடுத்துக்கொண்டு அவர் வெறுமனே தி அண்டர்டேக்கர் என்று அழைக்கப்பட்டார். அந்த நேரத்தில்தான் தி அண்டர்டேக்கர் மேலாளர்களை பிரதர் லவ்விடமிருந்து பால் பியரருக்கு என்று மாற்றினார் - இந்த பால் பியரர் ஒரு வரலாற்றுப்பூர்வமான, பேய்க் கதாபாத்திரம் என்பதுடன் தி அண்டர்டேக்கர் மாய சக்தியைப் பெற்று தன்னுடைய பலத்தை உயிர்ப்பித்துக்கொள்ள எல்லா ஆட்டங்களிலும் ஒரு சாம்பல் கோப்பையை சுமந்தபடி தோன்றுபவராவார். வளையத்திற்குள் தன்னுடைய எதிரிகளை வீழ்த்திய பிறகு, வீழ்த்தப்பட்டவரை ஒரு பிண உறையில் சுற்றி திரும்ப எடுத்துச்செல்லும் ஆட்டத்திற்கு பிந்தைய ஒரு சம்பிரதாயத்தை அவர் செய்வார்.
ரஸில்மேனியா VII இல் அவர் தன்னுடைய ரஸில்மேனியா அறிமுகத்தை தொடங்கினார், "சூப்பர்ஃபிளை" ஜிம்மி ஸ்னுக்காவை வெகு விரைவாக வீழ்த்தினார். இந்த வெற்றி அந்தப் போட்டியில் அவருடைய தோல்வியுறாத வரிசையில் முதலாவதாகும். அவர் தன்னுடைய முக்கியமான நீண்டபகையை, அவருடைய மேலாளரான பால் பியரரின் ஃபுனரல் பார்லர் நேர்காணல் பகுதியின் தளத்தில் தி அல்டிமேட் வாரியரைத் தாக்கி காற்றுப்புகாத கலசம் ஒன்றில் பூட்டிய பின்னர் வாரியருடன் தொடங்கினார். வாரியர், ராண்டி சாவேஜ், சர்ஜெண்ட் ஸ்லாட்டர், மற்றும் ஹல்க் ஹோகன் ஆகியோருடனான நீண்ட போராட்டத்திற்குப் பின்னர் அவர் ஹோகனை தோற்கடித்து சர்வைவர் சீரிஸில் தனது முதல் டபிள்யுடபிள்யுஎஃப் சாம்பியன்ஷிப்பை வென்றார். டபிள்யுடபிள்யுஎஃப் தலைவரான ஜேக் டுன்னே ஆறு நாட்களுக்குப் பின்னர் தி அண்டர்டேக்கர் அந்தப் பட்டத்தை மீண்டும் ஹோகனிடம் இழக்கச் செய்த திஸ் டியூஸ்டே இன் டெக்ஸாஸ் போட்டியை மீண்டும் நடத்துவதற்கு உத்தரவிட்டார்.
பிப்ரவரி 1992 இல், தி அண்டர்டேக்கரின் கூட்டாளியான ஜேக் "தி ஸ்நேக்" ராபர்ட்ஸ் ராண்டி சாவேஜின் மேலாளர்/மனைவி மிஸ் எலிசபெத்தை ஒரு இரும்பு நாற்காலியால் தாக்க முயற்சித்தபோது தி அண்டர்டேக்கர் தடுத்து நிறுத்தி முதல்முறையாக ரசிகர்களின் விருப்பத்திற்குரியவர் ஆனார். பிறகு தி அண்டர்டேக்கர் ராபர்ட்ஸை ரஸில்மேனியா VIII இல் தோற்கடித்தார். பிறகு அவர் ஹார்வி விப்பிள்மேன் நிர்வாகத்தின் கீழ் இருந்த மல்யுத்த வீரர்களுடன் 1992 மற்றும் 1993 முழுவதும் நெடுநாட்களுக்கு நீண்டபகையில் இருந்தார், இது சர்வைவர் சீரிஸில் டபிள்யுடபிள்யுஎஃப் வரலாற்றில் முதல்முறையாக தொலைக்காட்சியில் ஒளிபரப்பப்பட்ட முதல் சவப்பெட்டி போட்டியில் அவர் எதிர்கொண்டு தோற்கடித்த கமலா, மற்றும் ரஸில்மேனியா IX இல் அவர் தகுதியிழப்பு போட்டியிலும், ரெஸ்ட் ஆஃப் த பீஸில் சம்மர்ஸ்லாமில் நடந்த பின்பால் போட்டியிலும் அவர் தோற்கடித்த ஜியண்ட் கோன்ஸல்ஸ் ஆகியோரையும் உள்ளிட்டிருக்கிறது. 1994 ஜனவரியில், அவர் டபிள்யுடபிள்யுஎஃப் சாம்பியன் யோகசுனாவை ராயல் ரம்பிளில் நடந்த கேஸ்கட் போட்டியில் சவாலுக்கழைத்தார். ராயல் ரம்பிளில், வேறுசில எதிர் மல்யுத்த வீரர்களின் உதவியோடு யோகசுனா தி அண்டர்டேக்கரை ஒரு கலசத்தில் அடைத்து போட்டியை வென்றார். வீடியோ திரையில் கலசத்திற்குள்ளிருந்து தி அண்டர்டேக்கரின் "ஆவி" தோன்றி தான் மீண்டும் வருவேன் என்று எச்சரிக்கிறது.
மறுவருகை; மேன்கைண்ட் உடன் நீண்டபகை (1994–1997)
thumb|right|பால் பியரர் இங்கே காணப்படுவது போன்று கையில் வைத்திருக்கும் கலசத்தால் அண்டர்டேக்கரை தாக்கி துரோகம் செய்கிறார். ரஸில்மேனியா Xக்குப் பின்னர், டெட் டிபியாஸ் மீண்டும் டபிள்யுடபிள்யுஎஃப்பிற்கு ஒரு அண்டர்டேக்கரை அறிமுகம் செய்தார். இருப்பினும் பிரைன் லீயால் பாத்திரமேற்கப்பட்ட இந்த அண்டர்டேக்கர் ஆள்மாறாட்ட அண்டர்டேக்கர் ("அண்டர்ஃபேக்கர் " என்று குறிப்பிடப்பட்டார்) என்பதோடு இது உண்மையான அண்டர்டேக்கர் சம்மர்ஸ்லாமிற்கு திரும்பிவர வழிவகுத்தது, பழுப்பு நிறத்தை கருஞ்சிவப்பு நிறத்திற்கு மாற்றிக்கொண்ட அவரது அசலான டெட்மேன் ஆளுமையின் புதிய வடிவமாகத் தோன்றினார். தி அண்டர்டேக்கர் போலியானவரை மூன்று டூம்ப்ஸ்டோன் பைல்டிரைவர்களுக்குப் பின்னர் தோற்கடித்தார். சர்வைவர் சீரிஸில் மற்றொரு கேஸ்கட் போட்டியாக மறுமுறை நடத்தப்பட்ட போட்டியில் யோகசுனாவைத் தி அண்டர்டேக்கர் தோற்கடித்தார். 1995 ஆம் ஆண்டின் பெரும்பாலும் டெட் டிபியாஸின் மில்லியன் டாலர் கார்ப்பரேஷன் உறுப்பினர்களோடு நீண்டபகை கொண்டிருந்தார். ரஸில்மேனியா XI இல், கிங் காங் பண்டியை அண்டர்டேக்கர் எதிர்கொள்கையில், காமா அண்டர்டேக்கரின் சாம்பல் கோப்பையைத் திருடி அதனை பெரிய தங்க நெக்லஸில் கரைத்து அவரை வெறுப்பூட்டி தாக்கினார். பின்னர், சம்மர்ஸ்லாமில் நடந்த கேஸ்கட் போட்டியில் தி அண்டர்டேக்கர் காமாவைத் தோற்கடித்தார். சில வாரங்கள் கழித்து, தி அண்டர்டேக்கருக்கு கண் வளைய எலும்பிற்கு அருகாமையில் ஏற்பட்ட காயத்தால் அவர் சர்வைவர் சீரிஸூக்கு திரும்பும்வரை அறுவை சிகிச்சைக்காக போட்டிகளில் கலந்துகொள்ள முடியாமல் போனது.
தி அண்டர்டேக்கர் 1995 ஆம் ஆண்டு சர்வைவர் சீரிஸூக்கு மாயாவி போன்ற பழுப்பு மேல்புற முகமூடி அணிந்து மீண்டும் திரும்பி வந்தார். ராயல் ரம்பிளில் பிரட் ஹார்ட்டிற்கு எதிரான டபிள்யுடபிள்யுஎஃப் சாம்பியன்ஷிப் போட்டியில் டீஸல் குறுக்கிட்டதால் தி அண்டர்டேக்கரின் முகமூடி கிழி்க்கப்பட்டதானது அவர் தன்னுடைய சாம்பியன்ஷிப்பை விலையாகக் கொடுக்க வேண்டிவந்தது. இன் யுவர் ஹவுஸ்: ரேஜ் இன் த கேஜில் ஒரு மாதத்திற்குப் பின்னர் நடந்த ஒரு இரும்புக் கூண்டு போட்டியில் டீஸல் ஹார்ட்டை எதிர்கொண்டபோது தி அண்டர்டேக்கர் வளையத்தின் அடியிலிருந்து சட்டென்று வெளிவந்தது டீஸலைக் கீழே தள்ளியது ஹார்ட் வெற்றிபெற உதவியது. இந்த நீண்டபகை ரஸில்மேனியா XII இல் டீஸலுக்கும் அண்டர்டேக்கருக்கும் இடையே நடந்த போட்டியில் உச்சத்திற்கு வந்தது, இதில் தி அண்டர்டேக்கர் வெற்றிபெற்றார்.
ஹெல் இன் எ செல்; பிரதர்ஸ் ஆஃப் டிஸ்ட்ரக்ஷன் (1997–1998)
thumb|200px|right|தி அண்டர்டேக்கர் தன்னுடைய லார்ட் ஆஃப் டார்க்னெஸ் உடையுடன் ரலிஸ்மேனியா 13 இல் தி அண்டர்டேக்கர் டபிள்யுடபிள்யுஎஃப் சாம்பியன்ஷிப்பாற்கான போட்டியில் சைக்கோ சித்தை தோற்கடித்தார், இது அவரை இரண்டாவது முறையாக டபிள்யுடபிள்யுஎஃப் சாம்பியன்ஷிப்பைப் பெற்றவராக்கியது. இந்த நிகழ்ச்சிக்குப் பின்னர் தி அண்டர்டேக்கரின் "மிகப்பெரிய ரகசியத்தை" வெளிப்படுத்திவிடுவேன் என்ற அச்சுறுத்தலைப் பயன்படுத்தி பால் பியரர் தி அண்டர்டேக்கருடன் இணைய முயற்சி செய்தார். இந்தக் கதைத்தொடரில், தி அண்டர்டேக்கர் ஒரு கொலைகாரன் என்று பியரர் அறிவித்தார், அவர் குழந்தையாக இருக்கையில் குடும்பத் தொழிலான இறுதி அஞ்சலி ஏற்பாடு செய்தலை (அங்குதான் பியரர் பணிபுரிந்தார்) அழித்து தன்னுடைய பெற்றோர்களையும், இளம் ஒன்றுவிட்ட சகோதரனையும் கொலை செய்தார். பியரருக்கு இந்தத் தகவல் தெரிந்திருப்பதற்கு வாய்ப்பே இல்லை என்று தி அண்டர்டேக்கர் கருதினார், ஆனால் பியரர் இதனை பயங்கரமான முறையில் எரிந்தும் அச்சமூட்டப்பட்டும் வைக்கப்பட்டிருக்கின்ற ஆனால் உயிருடன் இருக்கின்ற அண்டர்டேக்கரின் ஒன்றுவிட்ட சகோதரரான கேனிடம் கூறிவிட்டதாக அறிவிக்கிறார். தான் பாதுகாத்து வைத்திருக்கும் கேனை பியரர் நெருப்பிலிருந்து தோன்றச் செய்கிறார். இத்தனை வருடங்களுக்குப் பிறகு கேன் இப்போது பழிவாங்குவதற்காக காத்திருக்கிறார். பாதுகாப்பு வழிமுறையாக, தீப்பற்ற வைப்பதில் கேன் பித்துகொண்டவர் என்றும் அவர்தான் தீயைப் பற்றவைத்தார் என்பதால் அவர் உயிருடன் இருக்க வாய்ப்பே இல்லை என்றும் தி அண்டர்டேக்கர் பதிலளிக்கிறார்.